Diari Oficial de la Generalitat Valenciana


Sumari del DOGV 9844, del 08-05-2024 (2024/4021)

RESOLUCIÓ de 30 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2024.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4021


Data del document
:   30-04-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 30 d'abril de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions dirigides a programes de promoció dels drets de la infància i l'adolescència, i de prevenció, protecció i inserció de persones menors d'edat en situació de risc o amb mesures jurídiques de protecció, per a l'exercici 2024. [2024/4021]  
  
  
Mitjançant l'Ordre 2/2021, d'11 de març, de la Vicepresidència i Conselleria d'Igualtat i Polítiques Inclusives, es van aprovar les bases reguladores de la concessió de subvencions dirigides a programes de promoció dels drets de la infància i l'adolescència i de prevenció, protecció i inserció de persones menors d'edat en situació de risc o amb mesures jurídiques de protecció, DOGV núm. 9041, de 15 de març de 2021 (d'ara en avant, Ordre 2/2021).  
El procediment per a la concessió de subvencions en règim de concurrència competitiva, regulat en l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, preveu que es procedirà a la seua convocatòria mitjançant una resolució.  
Les subvencions objecte d'esta convocatòria, corresponents a la línia S0218 (programes d'infància i adolescència: sensibilització, intervenció i formació) del programa pressupostari 313C00, s'han anat concedint en el marc del Pla estratègic de subvencions de la Vicepresidència i Conselleria d'Igualtat i Polítiques Inclusives per al període 2021-2023, aprovat per la Resolució de 19 de juny de 2021, de la Vicepresidència i Conselleria d'Igualtat i Polítiques Inclusives, i modificat per la Resolució de 13 de març de 2023, de la Vicepresidència i Conselleria d'Igualtat i Polítiques Inclusives.  
En virtut del que s'ha exposat, de conformitat amb les competències conferides pel Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte de les subvencions  
1. Es convoquen en règim de concurrència competitiva subvencions per a l'exercici 2024, per a:  
a) Programes de promoció de drets de la infància i l'adolescència.  
  
b) Programes de prevenció i protecció de la infància i l'adolescència.  
c) Programes per al foment de l'acolliment familiar, així com per a l'adopció de xiquetes i xiquets amb característiques molt especials.  
d) Programes de formació a persones professionals que interactuen en el desenvolupament de la seua professió amb persones menors d'edat.  
  
Segon. Finançament de les subvencions  
1. La Llei 8/2023, de 27 de desembre, de pressupostos de la Generalitat per a l'exercici 2024, preveu, en l'aplicació pressupostària D37377767033I24, capítol 4, la línia de subvenció S0218 denominada «Programes d'infància i adolescència: sensibilització, intervenció i formació», dotada amb un import màxim de 550.000 €, destinats als programes objecte d'esta convocatòria.  
2. En aplicació del que es disposa en l'article 18 de l'Ordre 2/2021, este import es distribuirà entre les diferents categories de programes, de manera que el màxim destinat a cadascun d'estos siga:  
a) Per a programes de promoció de drets de la infància i l'adolescència: 55.000 € o, si l'import de la línia fora diferent del que s'ha projectat, un 10 % d'este.  
b) Per a programes de prevenció i protecció: 291.500 € o, si l'import de la línia fora diferent del que s'ha projectat, un 53 % d'este.  
c) Per al foment de l'acolliment familiar, així com per a l'adopció de xiquetes i xiquets amb característiques molt especials: 148.500 € o, si l'import de la línia fora diferent del que s'ha projectat, un 27 % d'este.  
d) Per a programes de formació a persones professionals que interactuen en el desenvolupament de la seua professió amb persones menors d'edat: 55.000 € o, si l'import de la línia fora diferent del que s'ha projectat, un 10 % d'este.  
3. No obstant això, si per a alguna d'estes categories de programes no s'esgota el crèdit disponible, una vegada concedida la subvenció a tots els expedients que aconseguisquen la puntuació mínima per l'import sol·licitat o, pel màxim possible atés el cost del programa, el sobrant es destinarà a les categories restants, a parts iguals entre estes, llevat que este increment supose que en alguna d'estes s'ultrapasse l'import total que pot concedir-se, i en este cas se li atribuirà només la quantitat necessària per a assolir este límit. El crèdit incrementat es distribuirà, dins de cada categoria, entre les sol·licituds que hagen obtingut la puntuació mínima, de manera proporcional a la puntuació obtinguda, segons el mateix criteri que establix l'article 18 de l'Ordre 2/2021 per a altres excedents.  
  
Tercer. Condicions de la concessió de la subvenció  
Podran optar a la subvenció les entitats sense ànim de lucre que reunisquen els requisits establits en l'article 9 de l'Ordre 2/2021. La concessió de la subvenció s'ajustarà a les disposicions d'esta ordre, amb les especificacions següents:  
1. Es consideraran prioritàries, en aplicació del que establix l'article 4.2, les subcategories següents de programes de prevenció i protecció de la infància i l'adolescència:  
a) Programes de prevenció de la violència contra la infància i adolescència en les xarxes socials i Internet.  
b) Programes de prevenció de conductes antisocials en persones de menys de 14 anys.  
c) Programes de prevenció d'addiccions en adolescents.  
  
d) Programes de foment del bon tracte a la infància i l'adolescència.  
2. Seran objecte de subvenció els programes de foment de l'acolliment familiar establits en l'article 5.1. Es considerarà prioritària, en aplicació del que s'establix en l'article 5.2, la subcategoria següent de programa per al foment de l'acolliment familiar, així com per a l'adopció de xiquetes i xiquets amb característiques molt especials:  
  
a) Captar persones perquè s'oferisquen a acollir les persones menors d'edat protegides per la Generalitat, susceptibles de ser acollides, per a focalitzar l'activitat en la captació de famílies potencialment obertes per a acollir en atenció a les necessitats detectades i disponibles en cada moment, preferentment:  
- De xiquets i xiquetes protegits per la Generalitat de 0 a 6 anys.  
- De xiquets, xiquetes i adolescents amb problemes de conducta i emocionals greus.  
- De xiquets, xiquetes i adolescents amb menys possibilitats de ser acollits i/o amb necessitats i circumstàncies especials (xiquets i xiquetes migrants sense referents familiars, amb discapacitat/diversitat funcional, problemes de salut mental…).  
3. Per a ser considerat com a prioritari, els objectius i les actuacions del programa presentat han de respondre inequívocament a les finalitats que es recullen en els dos apartats anteriors.   
4. En aplicació del que es disposa en l'article 6.2, només seran objecte de subvenció els programes de formació a persones professionals que interactuen, en el desenvolupament de la seua professió, amb persones menors d'edat, en les línies formatives el contingut de les quals es corresponga íntegrament amb alguna de les temàtiques següents:   
a) Entorns segurs per a la infància i l'adolescència, per a abordar totes les qüestions següents: bon tracte; prevenció, detecció precoç i actuació davant tota mena de violència; identificació de factors de risc i vulnerabilitats i impacte dels rols i estereotips de gènere.  
  
b) La seguretat i l'ús segur i responsable d'Internet en la infància i l'adolescència. Ús intensiu i generació de trastorns conductuals.  
  
c) Prevenció de la victimització secundària.  
d) Prevenció, detecció i atenció de l'abús sexual infantil.  
e) Prevenció, detecció i atenció de l'explotació sexual i el tràfic de persones menors d'edat.  
f) Diversitat sexual i familiar, i detecció i prevenció de les diferents formes de LGTBI-fòbia.  
g) Participació infantil i adolescent.  
h) Intervenció especialitzada amb persones menors d'edat inimputables.   
5. D'acord amb l'article 3 de l'Ordre 2/2021, són programes de promoció de drets de la infància i l'adolescència els dirigits a conscienciar a la població en general de la consideració de les persones menors d'edat com a subjectes de drets, a fomentar la seua participació activa i progressiva en funció de la seua edat i maduresa en els àmbits públics i socials que els afecten directament o indirectament, així com a promoure l'interés superior de la infància i l'adolescència com a principi rector de tota l'actuació social.  
6. Per a obtindre la subvenció serà necessari aconseguir una puntuació mínima de 50 punts, dels quals almenys 20 hauran de correspondre als criteris específics per a la categoria de programes a la qual s'opta.  
  
  
Quart. Manera, termini i lloc de presentació de les sol·licituds  
1. Les entitats interessades poden sol·licitar subvencions per a diversos programes, fins i tot dins d'una mateixa categoria o subcategoria. No obstant això, per a optar a la subvenció de diversos programes, es presentarà una sol·licitud diferent per a cadascun d'estos, i acompanyar a cadascuna tota la documentació preceptiva. Si una mateixa sol·licitud inclou la petició de subvenció per a diversos programes, es considerarà que no reunix els requisits exigits i es procedirà d'acord amb el resolc sisé.  
2. Si l'entitat interessada presenta diverses sol·licituds per a programes idèntics, es considerarà que l'última vàlidament presentada substituïx a les anteriors i serà la que es tramite.  
3. El termini de presentació de sol·licituds serà d'un mes a partir de l'endemà de la publicació d'esta resolució en el Diari Oficial de la Generalitat Valenciana.  
4. En compliment de l'obligació prevista en l'article 14 de la Llei 39/2015, d'1 d'octubre, del procediment administratiu comú (d'ara en avant, Llei 39/2015), les sol·licituds es presentaran exclusivament per mitjans electrònics. Per a fer-ho, s'accedirà a la seu electrònica de la Generalitat mitjançant l'enllaç que corresponga, segons la categoria del programa, entre les que figuren a continuació:  
a) Programes de prevenció i protecció de la infància i l'adolescència.  
https://www.gva.es/es/inicio/procedimientos'id\_proc=94739   
b) Programes per al foment de l'acolliment familiar, així com per a l'adopció de xiquetes i xiquets amb característiques molt especials.   
https://www.gva.es/es/inicio/procedimientos'id\_proc=94113  
c) Programes de formació a persones professionals que interactuen en el desenvolupament de la seua professió amb persones menors d'edat.  
https://www.gva.es/es/inicio/procedimientos'id\_proc=95853  
d) Programes de promoció de drets de la infància i l'adolescència.  
  
https://www.gva.es/es/inicio/procedimientos'id\_proc=95477   
5. D'acord amb el que es preveu en l'article 68.4 de la Llei 39/2015, si alguna de les entitats concurrents presenta la seua sol·licitud presencialment, se li requerirà perquè l'esmene mitjançant la presentació electrònica. A estos efectes, es considerarà com a data de presentació de la sol·licitud aquella en la qual s'haja fet l'esmena.  
6. La sol·licitud s'omplirà i se signarà electrònicament en línia, per qui exercisca la representació legal de l'entitat, i compte amb autorització a este efecte per l'òrgan competent per a sol·licitar la subvenció. El model normalitzat de sol·licitud estarà disponible en el punt d'accés electrònic de la convocatòria i inclou la declaració responsable que l'entitat no està incursa en cap prohibició per a obtindre la condició de beneficiària de subvencions.  
  
Cinqué. Documentació que s'ha d'adjuntar a la sol·licitud  
Juntament amb la sol·licitud, s'ha d'aportar la documentació següent:  
1. Certificat acreditatiu de l'acord adoptat per l'òrgan competent de l'entitat, en el qual s'autoritze al representant legal la sol·licitud d'ajuda per a algun dels programes que es convoquen. Per a este certificat, que ha d'anar signat electrònicament per qui exercisca les funcions de secretaria, s'utilitzarà com a model normalitzat el formulari «Certificat de l'acord». Si la persona representant legal té atribucions suficients per a sol·licitar la subvenció sense l'autorització d'un òrgan de govern, no serà necessari adjuntar este certificat, però haurà de presentar-se la documentació acreditativa d'esta facultat.  
2. Declaració responsable del compliment de requisits per a accedir a la subvenció, que ha d'anar signada electrònicament per la persona representant legal de l'entitat. Per a fer-ho, s'utilitzarà com a model normalitzat el formulari «Declaració de compliment de requisits».   
  
3. Memòria d'actuació de l'entitat en l'àmbit de la infància i l'adolescència, en la qual es descriga l'experiència de l'entitat en la realització de qualsevol dels programes previstos en l'Ordre 2/2021, en els deu anys anteriors a la data de publicació de la convocatòria. Per a fer-ho, s'utilitzarà com a model normalitzat el formulari «Memòria d'actuació».  
A este document s'acompanyarà l'original electrònic o la còpia electrònica autèntica de la documentació acreditativa de l'experiència de l'entitat. Les actuacions que no s'acrediten així no es tindran en compte en la puntuació de l'experiència de l'entitat, llevat que esta es trobe ja en poder de la Generalitat i en la memòria d'actuació s'identifique el procediment en què pot consultar-se.   
4. Memòria del programa proposat, que inclourà necessàriament la descripció precisa de la seua finalitat, del seu pressupost i de les accions previstes. En el pressupost s'especificarà el cost estimat de cadascuna de les accions que preveja el programa. A més, la memòria inclourà, si és el cas, els continguts que figuren a continuació per a cada categoria de programes. Estos continguts no són preceptius, però seran tinguts en compte per a valorar els criteris de concessió que figuren en l'article 12 de l'Ordre 2/2021:  
a) Per a programes de prevenció i protecció de la infància i l'adolescència, s'especificarà:  
1r L'objectiu general i els objectius específics del programa.  
2n El nombre d'actuacions proposades.  
3r Els col·lectius concrets i/o societat en general als quals es dirigix cadascuna de les actuacions.  
4t L'àmbit territorial en el qual es desenvolupa el programa. S'especificaran totes les localitats en les quals es realitzaran accions. Si el programa no té una localització física o no està predeterminada, haurà de descriure's la forma d'accés de les persones destinatàries amb detall suficient perquè se'n puga determinar l'àmbit territorial d'actuació. Si la informació resulta insuficient per a determinar l'àmbit, el programa es considerarà d'àmbit local.  
5é Els procediments de coordinació amb les administracions públiques competents en les matèries del seu àmbit d'aplicació, si n'hi haguera. Es descriuran els procediments i els canals de comunicació, i s'especificarà l'Administració de què es tracta i el departament competent en la matèria del programa.  
6é Els recursos humans del programa amb l'especificació, per cada professional intervinent, de les tasques que cal realitzar. L'experiència i la dedicació de les persones professionals adscrites al programa únicament es puntuaran si la seua comesa queda explicitada en el programa.  
7é La descripció de la metodologia i els materials que s'han d'utilitzar, si és el cas.   
b) Per a programes per al foment de l'acolliment familiar, així com per a l'adopció de xiquetes i xiquets amb característiques molt especials, s'especificarà:  
1r L'objectiu general i els objectius específics del programa.  
2n Els col·lectius concrets i/o societat en general als quals es dirigix l'acció.  
3r L'àmbit territorial en el qual es desenvolupa el programa. S'especificaran totes les localitats en les quals es realitzaran les accions. Si el programa no té una localització física o no està predeterminada, haurà de descriure's la forma d'accés de les persones destinatàries amb detall suficient perquè se'n puga determinar l'àmbit territorial d'actuació. Si la informació resulta insuficient per a determinar l'àmbit, el programa es considerarà d'àmbit local.   
4t El nombre d'activitats proposades i la seua duració.  
5é La justificació de l'adequació del programa a la vista de la seua finalitat.   
6é La descripció de la metodologia i els materials que cal utilitzar, si és el cas.  
7é La identificació i el perfil de les persones responsables del desenvolupament de cadascuna de les activitats subvencionables.  
8é L'avaluació dels resultats i les conclusions, en cas d'haver-se-li concedit esta subvenció en l'exercici anterior.  
c) Per a programes de formació per a persones professionals que interactuen en el desenvolupament de la seua professió amb persones menors d'edat, s'enumeraran totes les accions formatives projectades, s'especificarà la duració en hores, el col·lectiu professional al qual es dirigix, les temàtiques abordades distribuïdes per sessions i el pressupost estimat de cadascuna. També inclourà, quan siga procedent, la programació didàctica d'una sessió tipus, el material didàctic a la disposició de les persones participants i els instruments d'avaluació. L'omissió d'algun d'estos tres últims continguts determinarà que no s'obtinga puntuació en els criteris de concessió corresponents.  
d) Per a programes de promoció de drets de la infància i l'adolescència:  
1r Àmbit territorial en el qual es desenvolupa el programa. S'especificaran totes les localitats en les quals es realitzaran accions. Si el programa no té una localització física o no està predeterminada, haurà de descriure's la forma d'accés de les persones destinatàries amb detall suficient perquè se'n puga determinar l'àmbit territorial d'actuació. Si la informació resulta insuficient per a determinar l'àmbit, el programa es considerarà d'àmbit local.  
2n Procediments d'intercanvi d'informació, o altres de coordinació amb les administracions competents en les matèries del seu àmbit d'aplicació. Es descriuran els procediments i els canals de comunicació, i s'especificarà l'Administració de què es tracta i el departament competent en la matèria del programa.  
3r Recursos humans del programa, amb especificació, per cada professional intervinent, de les tasques que cal realitzar. L'experiència i la dedicació de les persones professionals adscrites al programa únicament es puntuaran si la seua comesa queda explicitada en el programa.   
4t Fases de planificació i desenvolupament del programa.  
5é Si n'hi ha, materials de difusió destinats específicament a la infància i/o a l'adolescència.  
6é Objectius, metodologia i sistemes d'avaluació.  
5. Formulari sobre el programa «Informació addicional», degudament omplit, segons el model normalitzat que corresponga a la categoria del programa per al qual se sol·licita la subvenció.  
6. Declaració responsable sobre els criteris de concessió de la subvenció, signada electrònicament per la persona representant legal de l'entitat. S'utilitzarà com a model el formulari normalitzat denominat «Declaració responsable dels criteris de concessió». Esta declaració inclou la relació de les persones professionals adscrites al programa o programes per al o els que se sol·licita la subvenció, amb indicació del nom i cognoms, titulació, formació i experiència i l'acreditació de les clàusules socials en els termes previstos en l'article 19.3 de l'Ordre 2/2021.  
7. En relació amb el Pla d'igualtat, visat del centre directiu de l'Administració de la Generalitat amb competències en matèria de dona o còpia de la sol·licitud del visat del centre directiu de l'Administració de la Generalitat amb competència en matèria de dona, si és el cas. L'omissió d'estos documents, que no són preceptius, no impedirà la tramitació de la sol·licitud ni seran requerits, per tant, per a esmenar-la, però determinarà que no s'obtinga puntuació en el criteri corresponent.  
  
8. Tots els models normalitzats esmentats estaran disponibles en el portal d'internet de la Generalitat, juntament amb la informació del tràmit, en l'apartat «Formularis». Es pot accedir directament a esta informació i als formularis mitjançant els enllaços facilitats en l'apartat quart de la present convocatòria.  
9. Si la subvenció es pretén cobrar en un compte que ja està donat d'alta per a relacionar-se econòmicament amb la Generalitat, haurà de fer-se constar l'IBAN en la sol·licitud. En cas contrari, haurà de tramitar-se l'alta mitjançant el tràmit automatitzat previst en l'article 5 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (d'ara en avant, Ordre 2/2022). A este tràmit es pot accedir mitjançant l'enllaç següent:  
https://www.gva.es/va/inicio/procedimientos'id\_proc=22116  
10. Quan no s'autoritze la consulta telemàtica per a la seua comprovació, s'adjuntaran, a més, els certificats d'estar al corrent en el compliment de les obligacions tributàries tant amb la hisenda estatal com amb la hisenda de la Generalitat. També haurà de presentar-se el certificat d'estar al corrent de les obligacions amb la Seguretat Social en cas d'oposició expressa a la seua verificació mitjançant consulta telemàtica.  
  
11. A més, per a programes de prevenció i protecció i per a programes de promoció de drets de la infància i l'adolescència, si l'entitat té subscrits acords de col·laboració amb altres entitats privades per a desenvolupar accions conjuntes per a la promoció dels drets de la infància o la prevenció i protecció davant del maltractament de xiquets, xiquetes i adolescents, s'aportarà l'original electrònic o la còpia electrònica autèntica del document de formalització de l'acord. Este document no serà preceptiu, però la seua omissió impedirà obtindre puntuació en l'apartat corresponent.  
  
Sisé. Esmena de la sol·licitud  
1. Rebudes les sol·licituds, si la comissió instructora constata que la sol·licitud no reunix els requisits exigits o no s'acompanya la documentació preceptiva, es requerirà a l'entitat interessada perquè en un termini de deu dies hàbils esmene les faltes o aporte la documentació, en els termes i amb els efectes previstos en l'article 21 de l'Ordre 2/2021.  
  
2. La documentació requerida s'aportarà telemàticament a l'expedient que conste en el requeriment, amb accés a la seu electrònica de la Generalitat, per mitjà de l'enllaç que corresponga, tal com establix l'apartat quart de la present convocatòria.  
  
Seté. Criteris de valoració de les sol·licituds  
La valoració de les sol·licituds se subjectarà als criteris establits en el capítol I del títol II de l'Ordre 2/2021.  
  
Huité. Termini de resolució i notificació  
1. D'acord amb el que s'establix en l'article 24.1 de l'Ordre 2/2021, el termini màxim per a notificar la resolució serà de tres mesos comptats des de la publicació de la convocatòria en el Diari Oficial de la Generalitat Valenciana. Si no es notifica la resolució expressa en el termini assenyalat, els interessats podran entendre que la seua sol·licitud ha sigut desestimada, en aplicació del que es disposa en l'article 25.1 de la Llei 39/2015, amb els efectes previstos en l'article 24.2 del mateix text legal.  
2. Quan es requerisca a l'entitat sol·licitant l'esmena de deficiències en la sol·licitud o l'aportació de documents, o d'elements de juí necessaris per a l'acreditació dels requisits o per a l'aplicació dels criteris de valoració, el còmput del termini per a resoldre se suspendrà durant el temps que hi haja entre la notificació del requeriment i el seu compliment efectiu o, en defecte d'això, durant el termini concedit per a l'esmena o l'aportació.  
  
Nové. Mitjà de publicació i notificació dels tràmits del procediment  
  
1. De conformitat amb el que s'establix en l'article 45.1.b de la Llei 39/2015, els requeriments d'esmena de les sol·licituds, les resolucions de tindre a les entitats sol·licitants per desistides i els restants actes integrants del procediment, a excepció de la resolució per la qual es concedixen o deneguen les subvencions, es publicaran en el portal web de la Vicepresidència Segona i Conselleria de Serveis Socials, Igualtat i Habitatge, en la secció dedicada a la subvenció de promoció dels drets de la infància i l'adolescència i la participació infantil, a la qual pot accedir-se mitjançant l'enllaç següent:  
https://inclusio.gva.es/va/web/menor/programes-infancia  
2. La resolució de concessió es publicarà en el Diari Oficial de la Generalitat Valenciana.  
3. Les publicacions a les quals es referix el present article tindran els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
Desé. Òrgan competent per a la resolució i recursos  
1. La persona titular de direcció general competent en matèria d'infància i adolescència resoldrà, per delegació de la persona titular de la conselleria amb competència en esta matèria, la concessió o denegació de les sol·licituds, tal com disposa l'article 24.2 de l'Ordre 2/2021.  
  
2. La competència per a dictar la resolució de tindre per desistides les entitats sol·licitants que no esmenen les deficiències de la seua sol·licitud o la falta dels documents preceptius està delegada en la persona titular de la direcció territorial a la qual corresponga instruir l'expedient, de conformitat amb l'article 21.3 de l'Ordre 2/2021.  
3. Les resolucions dictades per delegació indicaran expressament esta circumstància i es consideraran dictades per l'òrgan delegant, per la qual cosa esgotaran la via administrativa. Contra estes es podrà interposar un recurs potestatiu de reposició davant de l'òrgan que les va dictar, en el termini d'un mes comptat des de l'endemà de notificar-se, segons el que s'establix en els articles 123 i 124 de la Llei 39/2015, o directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de notificar-se esta, de conformitat amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen fer ús, si és el cas, de qualsevol altre que consideren procedent.  
  
Onzé. Règim de lliurament de pagament  
1. El règim de lliurament de les subvencions concedides a l'empara de la present convocatòria inclourà pagaments anticipats i a compte.   
  
2. La Llei 8/2023, de 27 de desembre, de pressupostos de la Generalitat per a l'exercici 2024, exceptua el que es disposa en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Per tant, el règim de pagament anticipat de les subvencions objecte de la present convocatòria podrà lliurar-se immediatament, una vegada concedides, fins al 100 % del seu import, segons el que s'establix en l'article 44.1.c.2n de la llei de pressupostos esmentada.  
3. Per a procedir al pagament de la subvenció, l'entitat beneficiària haurà de complir les condicions establides en l'article 30.2 de l'Ordre 2/2021. La condició d'estar al corrent de les obligacions tributàries i amb la Seguretat Social es comprovarà per l'Administració, mitjançant la consulta a les plataformes d'intermediació de dades o altres sistemes electrònics habilitats a este efecte, llevat que la falta d'autorització o l'oposició expressa ho impedisquen. Si és així, haurà d'aportar-se la certificació de l'autoritat corresponent. La condició de no ser deutor per resolució de procedència de reintegrament s'acreditarà mitjançant la declaració responsable que figura en la sol·licitud de subvenció.  
  
  
Dotzé. Obligacions de les entitats beneficiàries  
1. Totes les entitats que obtinguen subvenció hauran de complir les obligacions recollides en l'article 26 de l'Ordre 2/2021, i les restants derivades de la normativa vigent, tant sectorial com en matèria de subvencions.  
2. En compliment de la Llei 19/2013, de 9 de desembre, de transparència, accés a la informació pública i bon govern (d'ara en avant, Llei 19/2013), la Llei 1/2022, de 13 d'abril, de transparència i bon govern de la Comunitat Valenciana (d'ara en avant, Llei 1/2022) i de l'article 18 de la Llei 38/2003, de 17 de novembre, general de subvencions (d'ara en avant, Llei general de subvencions), les entitats beneficiàries estaran subjectes a les obligacions de transparència següents:   
a) Hauran de complir les obligacions de publicitat activa recollides en el capítol II del títol I de la Llei 19/2013, quan es troben en alguna de les situacions següents:   
1r) Perceben durant el període d'un any ajudes o subvencions públiques en una quantia superior a 100.000 euros.  
2n) Perceben durant el període d'un any natural ajudes o subvencions de les entitats públiques de la Comunitat Valenciana que recull l'article 3 de la Llei 1/2022 en una quantia superior a 50.000 euros.   
3r) Les ajudes o subvencions percebudes representen almenys el 40 % del total dels seus ingressos anuals, sempre que arriben, com a mínim, a la quantitat de 5.000 euros.  
En particular, s'han de publicar, en els termes que preveuen els principis generals de l'article 5 de la Llei 19/2013, la informació institucional i l'organitzativa de l'article 6 i l'econòmica i la pressupostària de l'article 8 d'esta. Esta publicació es farà mitjançant la pàgina web de l'entitat o per mitjà de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.   
Esta informació s'ha de publicar a partir de l'any següent a aquell en què s'hagen superat els llindars establits i s'ha de mantindre publicada durant almenys quatre anys naturals.  
b) Estes obligacions comporten l'obligació accessòria de subministrar a l'òrgan concedent, amb requeriment previ, tota la informació que siga necessària per al compliment de les obligacions imposades per la Llei 1/2022, la qual cosa pot determinar, en cas d'incompliment, les conseqüències previstes en l'article 5 d'esta norma.  
c) Els nous conjunts de dades que es generen amb motiu de les activitats objecte d'esta subvenció s'han de disposar, sempre que siga possible, com a conjunt de dades obertes.  
3. Presentar, abans del 31 de gener de 2025, una memòria de desenvolupament de les actuacions subvencionades davant de la direcció territorial competent en matèria d'infància i adolescència de cada província en la qual s'execute el programa i es descriguen les actuacions realitzades en el seu àmbit territorial de competència. No obstant això, si el programa es desenvolupa en una única província, esta obligació s'entendrà complida amb la presentació de la memòria d'actuació que forma part de la documentació justificativa.  
4. Els qui hagen obtingut subvenció per a programes de formació a persones professionals que interactuen, en el desenvolupament de la seua professió, amb persones menors d'edat tindran, a més, l'obligació específica d'executar el programa d'acord amb la memòria presentada, en els termes següents:  
a) Si la memòria inclou la programació didàctica d'una sessió tipus, haurà de programar les sessions restants amb el mateix detall i especificacions que esta conté.  
b) Si la memòria inclou material didàctic destinat a les persones participants, haurà de posar-se a la seua disposició.  
c) Si la memòria inclou instruments d'avaluació, hauran d'aplicar-los efectivament, i computar els seus resultats, per a donar compte d'estos en la memòria justificativa.  
5. Els qui hagen obtingut subvenció per a programes de promoció de drets de la infància i l'adolescència tindran, a més, l'obligació específica d'executar el programa d'acord amb la memòria presentada, en els termes següents:  
a) Si s'han previst estratègies per a revertir les desigualtats de gènere, estes hauran d'aplicar-se en la fase d'implementació que s'haja especificat en el programa.  
b) Si el programa inclou materials de difusió destinats específicament a la infància i/o a l'adolescència, estos han de ser posats a la disposició dels xiquets, xiquetes i adolescents destinataris.  
c) S'aplicarà en el desenvolupament del programa la metodologia, els sistemes objectius d'avaluació de resultats i les tecnologies de la informació i la comunicació previstos en la memòria.  
6. Els qui hagen obtingut una subvenció per a programes per al foment de l'acolliment familiar, així com per a l'adopció de xiquetes i xiquets amb característiques molt especials, tindran l'obligació de reflectir en la memòria presentada els aspectes següents:   
a) Es justificaran les accions dutes a terme, i s'estructuraran de la manera següent: presentació i justificació, objectius (generals i específics), població destinatària, localització de les accions, activitats desenvolupades i calendarització.  
b) En el cas que es prevegen criteris objectius d'avaluació de resultats, constarà el sistema d'avaluació en què es reculla l'impacte real de les accions dutes a terme, incloent-hi els instruments utilitzats i els resultats obtinguts.  
7. En el cas que la Generalitat reba transferències que puguen aplicar-se a actuacions subvencionades per la Unió Europea, l'Administració General de l'Estat o d'altres organismes públics, els beneficiaris, a instàncies de la Vicepresidència Segona i Conselleria de Serveis Socials, Igualtat i Habitatge, deuran:  
a) Fer constar de manera visible, tant en la documentació necessària per a la realització de les accions, com en els elements de senyalització exterior en els llocs on s'executen, que les actuacions s'han finançat amb càrrec als crèdits rebuts de l'Estat, la Unió Europea o un altre organisme públic.   
b) Utilitzar la imatge institucional de l'Administració General de l'Estat, de la Unió Europea o organisme públic que aportació el finançament, en els termes previstos en les seues respectives normes reguladores.  
  
Tretzé. Termini i forma de justificació de l'ajuda  
1. La justificació de la subvenció s'efectuarà abans del 31 d'octubre de 2024, si bé les despeses que s'hagen produït amb posterioritat al 30 de setembre podran justificar-se fins al 31 de gener de 2025. Tot això sense perjudici de la possible ampliació del termini prevista en l'article 31.2 de l'Ordre 2/2021.  
2. La justificació s'ajustarà al que es disposa en els articles 32 i 33 de l'Ordre 2/2021, amb les especificacions que, si és el cas, reculla la resolució de concessió. Tal com disposa l'article 32 esmentat, l'import que cal justificar haurà de ser la totalitat de la despesa realitzada. Totes les despeses correspondran a actuacions dutes a terme en 2024 i han d'estar pagades abans que concloga el termini en el qual, d'acord amb el que s'establix en l'apartat anterior, hagen de justificar-se.  
  
Catorzé. Pla de control  
En aplicació del que es disposa en article 29 de l'Ordre 2/2021, els serveis territorials de la conselleria competent en matèria de protecció d'infància i adolescència realitzaran una comprovació material de la realització efectiva de l'activitat subvencionada, en els termes següents, fixats en la Resolució d'1 de novembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual s'aprova el pla de control aplicable a les subvencions atorgades amb càrrec a les dotacions pressupostàries de la Direcció General de Família, Infància i Adolescència i Repte Demogràfic en l'exercici 2024:   
  
1. El tipus de control que cal dur a terme ha de ser preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que se li haja atorgat. Per a este fi, se supervisarà tota la documentació exigida en les bases reguladores i en la resolució de convocatòria, i es requerirà l'aportació de tots els documents complementaris que resulten necessaris per a comprovar, verificar i aclarir els aspectes que així ho exigisquen. A més, quan siga necessari, es recollirà la informació addicional que permeta determinar el grau efectiu d'execució de les accions objecte de subvenció.  
2. Dins del conjunt de sol·licituds presentades, se seleccionarà una mostra aleatòria, però prou representativa, de qualsevol document i altres elements acreditatius de la realització de l'activitat o les activitats programades. Addicionalment, de manera degudament motivada, s'aplicaran criteris dirigits a fer un mostreig específic per a comprovar aspectes tècnics, econòmics o administratius determinats que es consideren de rellevància especial.  
3. El percentatge mínim de subvenció que cal controlar sobre el total concedit serà del 10 %.  
  
Quinzé. Informació relativa al tractament de dades personals  
  
Quan l'entitat sol·licitant de la subvenció aporte dades de caràcter personal de terceres persones, tindrà l'obligació d'informar-los dels aspectes següents:  
- La comunicació d'estes dades a l'Administració per a tractar-les en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar-ne, entre altres qüestions, la veracitat. Si esta consulta requerix l'autorització per part de les terceres persones les dades de les quals es consulten, segons el que s'establix en la normativa vigent en matèria de protecció de dades de caràcter personal, les entitats hauran d'haver obtingut esta autorització, que estarà disponible a requeriment de l'Administració en qualsevol moment.  
- La possibilitat i la manera d'exercir els drets d'accés, rectificació, supressió i limitació del tractament o oposició que té en relació amb el tractament de les seues dades personals en compliment del que es preveu en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'estes dades i pel qual es deroga la Directiva 95/46/CE. En virtut d'això s'informa:  
a) Té la condició de responsable del tractament de les dades personals dels interessats la Vicepresidència Segona i Conselleria de Serveis Socials, Igualtat i Habitatge (c/ Democràcia, 77, 46641 València).  
  
b) Podran contactar amb el delegat/ada de Protecció de Dades de la Generalitat mitjançant el correu electrònic gkg@bfn.yd o l'adreça postal: Presidència de la Generalitat, delegat/ada de Protecció de Dades de la Generalitat (passeig de l'Albereda, 16, 46891 València).  
c) La finalitat per al tractament de les seues dades personals serà la gestió de la concessió de les subvencions a les entitats sol·licitants.  
d) Les bases de legitimació general aplicables al tractament de dades són les que regulen els apartats c i e de l'article 6.1 del Reglament general de protecció de dades (l'interés públic i l'obligació legal), en relació amb les normes específiques que regulen este procediment.   
e) La Vicepresidència Segona i Conselleria de Serveis Socials, Igualtat i Repte Demogràfic no cedirà les seues dades personals.  
f) Les dades es comunicaran a les persones destinatàries o categories de persones destinatàries següents:  
- La Base de dades nacional de subvencions i la intervenció corresponent; tot això, en compliment d'obligacions legals exigibles al responsable.  
- Així mateix, es publicaran les subvencions concedides en el portal de transparència amb indicació de l'import, l'objectiu o finalitat i les entitats beneficiàries.  
g) Les dades es conservaran durant el temps necessari per a complir la finalitat per a la qual s'hagen recaptat i per a determinar les responsabilitats possibles que es puguen derivar d'esta finalitat i del tractament de les dades, i de conformitat amb la normativa d'arxius i documentació.  
No obstant això, les dades personals es podran conservar durant períodes més llargs sempre que es tracten exclusivament amb finalitats d'arxivament en interés públic, finalitats d'investigació científica o històrica o finalitats estadístiques, sense perjudici de l'aplicació de les mesures tècniques i organitzatives apropiades a fi de protegir els drets i les llibertats de la persona interessada.  
En tot cas, la informació que es publique en el portal de transparència hi estarà disponible durant l'any de concessió i l'any següent; passat este termini, les dades deixaran de ser públiques en este portal.  
h) No es realitzaran transferències de dades internacionals.  
i) La persona interessada té dret a sol·licitar l'accés, la rectificació i la supressió de les seues dades de caràcter personal, així com a sol·licitar la limitació o l'oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'enllaç següent: https://sede.gva.es/va/inicio/procedimientos'id\_proc=19950   
j) Sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que es preveu en l'enllaç següent: https://sede.gva.es/va/inicio/procedimientos'id\_proc=22265; tot això, sense perjudici de la possibilitat de reclamar davant de l'Agència Espanyola de Protecció de Dades.  
  
Setzé. Efectes  
La resolució tindrà efecte des de l'endemà de la publicació en el Diari Oficial de la Generalitat Valenciana.  
  
Contra esta resolució, que esgota la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de publicar-se, d'acord amb el que s'establix en l'article 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, un recurs de reposició davant de l'òrgan que la dicta en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques. Tot això, sense perjudici que les persones interessades puguen presentar qualsevol altre recurs que estimen pertinent.  
  
València, 30 d'abril de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.